title: Εκτελεστικός κανονισμός (ΕΕ) αριθ. 1287/2011 της Επιτροπής, της 9ης Δεκεμβρίου 2011 , για την κατάργηση του κανονισμού (ΕΚ) αριθ. 2014/2005 σχετικά με τα πιστοποιητικά στο πλαίσιο του καθεστώτος εισαγωγής μπανανών στην Κοινότητα για μπανάνες που τίθενται σε ελεύθερη κυκλοφορία με τον δασμολογικό συντελεστή που προβλέπει το κοινό δασμολόγιο

text:
               10.12.2011

               EL

               Επίσημη Εφημερίδα της Ευρωπαϊκής Ένωσης

               L 328/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1287/2011 ΤΗΣ ΕΠΙΤΡΟΠΉΣ
   της 9ης Δεκεμβρίου 2011
   για την κατάργηση του κανονισμού (ΕΚ) αριθ. 2014/2005 σχετικά με τα πιστοποιητικά στο πλαίσιο του καθεστώτος εισαγωγής μπανανών στην Κοινότητα για μπανάνες που τίθενται σε ελεύθερη κυκλοφορία με τον δασμολογικό συντελεστή που προβλέπει το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1964/2005 του Συμβουλίου, της 29ης Νοεμβρίου 2005, σχετικά με τους δασμούς για τις μπανάνες (1), και ιδίως το άρθρο 2,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 2014/2005 (2) θεσπίστηκε μηχανισμός παρακολούθησης των εισαγωγών μπανάνας βάσει πιστοποιητικών εισαγωγής.

               (2)

               Με την απόφαση 2011/194/ΕΕ (3) το Συμβούλιο ενέκρινε την σύναψη της συμφωνίας της Γενεύης για το εμπόριο μπανανών μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας (εφεξής «συμφωνία της Γενεύης») και της συμφωνίας για το εμπόριο μπανανών μεταξύ της Ευρωπαϊκής Ένωσης και των Ηνωμένων Πολιτειών (εφεξής «συμφωνία ΕΕ/ΗΠΑ»). Οι συμφωνίες έχουν τώρα κυρωθεί από όλα τα συμβαλλόμενα μέρη. Μετά τη σύναψη των εν λόγω συμφωνιών η δομή και η λειτουργία του καθεστώτος εμπορίας της Ένωσης για τις μπανάνες του κωδικού ΣΟ 0803 00 19 έχει τροποποιηθεί.

               (3)

               Ενόψει των νέων δασμών για τις μπανάνες που θα ισχύουν δυνάμει της «συμφωνίας της Γενεύης» με τον κανονισμό (ΕΕ) του 306/2011 του Ευρωπαϊκού Κοινοβουλίου και του Συμβουλίου (4) καταργήθηκε ο κανονισμός (ΕΚ) αριθ. 1964/2005 με ισχύ από την ημερομηνία έναρξης ισχύος της εν λόγω συμφωνίας.

               (4)

               Λαμβανομένης υπόψη της θέσπισης των προαναφερθέντων συμφωνιών, με τις οποίες ρυθμίστηκε μια μακρόχρονη διαφορά όσον αφορά τις μπανάνες, η χρήση των πιστοποιητικών εισαγωγής που υπόκεινται στην παροχή εγγύησης ως στατιστικών εργαλείων δεν θεωρείται ως επαρκές εργαλείο για την παρακολούθηση των αγορών μπανάνας.

               (5)

               Έχουν αναπτυχθεί νέα και ακριβέστερα μέσα παρακολούθησης των εισαγωγών μπανάνας, τα οποία είναι λιγότερο επαχθή από τα πιστοποιητικά, τα οποία συνεπάγονται διοικητικό φόρτο και δαπάνες για τις επιχειρήσεις και τις εθνικές διοικήσεις.

               (6)

               Κατά συνέπεια ενδείκνυται η κατάργηση της υποχρέωσης των εμπόρων να λαμβάνουν πιστοποιητικά εισαγωγής για την εισαγωγή μπανάνας οιασδήποτε προέλευσης. Κατά συνέπεια, ο κανονισμός (ΕΚ) αριθ. 2014/2005 πρέπει να καταργηθεί. Επειδή το άρθρο 1 παράγραφος 3 του κανονισμού (ΕΚ) αριθ. 2014/2005 περιορίζει την διάρκεια ισχύος των πιστοποιητικών στο έτος έκδοσής τους, ενδείκνυται η κατάργηση της υποχρέωσης για λήψη πιστοποιητικού εισαγωγής από την 1η Ιανουαρίου 2012.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2014/2005 καταργείται.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 316 της 2.12.2005, σ. 1.

      (2)  ΕΕ L 324 της 10.12.2005, σ. 3.

      (3)  EE L 88 της 4.4.2011, σ. 66.

      (4)  ΕΕ L 88 της 4.4.2011, σ. 44.


title: Εκτελεστικός κανονισμός (ΕΕ) 2015/2110 της Επιτροπής, της 12ης Νοεμβρίου 2015, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Mojama de Barbate (ΠΓΕ)]

text:
               24.11.2015

               EL

               Επίσημη Εφημερίδα της Ευρωπαϊκής Ένωσης

               L 306/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2110 ΤΗΣ ΕΠΙΤΡΟΠΉΣ
   της 12ης Νοεμβρίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Mojama de Barbate (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Mojama de Barbate» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Mojama de Barbate» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Mojama de Barbate» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.7 (Νωπά ψάρια, μαλάκια και μαλακόστρακα και προϊόντα αυτών) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Νοεμβρίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 223 της 8.7.2015, σ. 10.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 766/2012 της Επιτροπής, της 24ης Ιουλίου 2012 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Patata di Bologna (ΠΟΠ)]

text:
               24.8.2012

               EL

               Επίσημη Εφημερίδα της Ευρωπαϊκής Ένωσης

               L 229/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 766/2012 ΤΗΣ ΕΠΙΤΡΟΠΉΣ
   της 24ης Ιουλίου 2012
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Patata di Bologna (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη περίοδος,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ιταλίας για την έγκριση των τροποποιήσεων των προδιαγραφών της προστατευόμενης ονομασίας προέλευσης «Patata di Bologna», η οποία καταχωρίσθηκε δυνάμει του κανονισμού (ΕΚ) αριθ. 228/2010 της Επιτροπής (2).

               (2)

               Η αίτηση αφορά τις τροποποιήσεις στην περιγραφή του προϊόντος που αφορά την προστατευόμενη ονομασία προέλευσης «Patata di Bologna» και περιλαμβάνει αλλαγές στο ενιαίο έγγραφο.

               (3)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας σύμφωνα με το άρθρο 9 παράγραφος 2 του κανονισμού (ΕΚ) αριθ. 510/2006, η Επιτροπή μπορεί να την εγκρίνει χωρίς να εφαρμόσει τη γραπτή διαδικασία που προβλέπεται στα άρθρα 6 και 7 του εν λόγω κανονισμού.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Patata di Bologna» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο με τα βασικά στοιχεία των προδιαγραφών παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 169 της 19.3.2010, σ. 1.

      ΠΑΡΑΡΤΗΜΑ I
      Εγκρίθηκαν οι ακόλουθες τροποποιήσεις στις προδιαγραφές για την προστατευόμενη ονομασία προέλευσης «Patata di Bologna».
      Στη συνέχεια αναφέρονται οι μεταβολές που αντιστοιχούν σε κάθε στοιχείο:

                  Νερό: αναφέρεται η μέθοδος ανάλυσης που πρέπει να χρησιμοποιείται στο εργαστήριο.

                  Πρωτεΐνες: το πεδίο τιμών περιεκτικότητας σε πρωτεΐνες τροποποιείται σε 0,9 %-2,6 % και αναφέρεται η μέθοδος ανάλυσης που πρέπει να χρησιμοποιείται στο εργαστήριο.

                  Λιπαρές ύλες: πεδίο τιμών 0,09-1,12 % βρώσιμης πατάτας· μεταβάλλεται μόνον η μέγιστη τιμή.

            Το σημερινό όριο ανίχνευσης της επιλεχθείσας αναλυτικής μεθόδου είναι 0,1 %· όλες οι συγκεντρώσεις που είναι κατώτερες από αυτό το όριο δεν είναι δυνατόν να προσδιοριστούν. Καθώς το ελάχιστο όριο που είναι δυνατόν να προσδιοριστεί δεν είναι γνωστό, κρίνεται σκόπιμο να αναφέρεται μόνον η μέγιστη τιμή.
      Αναφέρεται η μέθοδος ανάλυσης που πρέπει να χρησιμοποιείται στο εργαστήριο.

                  Υδατάνθρακες: διευρύνεται το πεδίο τιμών που αφορά την περιεκτικότητα σε υδατάνθρακες, από 13,5-17,0 % σε 8,0-19,0 %. Όσον αφορά τις αναλύσεις, διευκρινίζεται ότι τα αναλυτικά δεδομένα προκύπτουν με την αφαίρεση από το 100 των τιμών για το νερό, την τέφρα, τις λιπαρές ύλες, τις πρωτεΐνες και τις διατροφικές ίνες (οι οποίες, με τη σειρά τους, λαμβάνονται με τις αναφερόμενες αναλυτικές μεθόδους). Κατά συνέπεια, η πρόταση τροποποίησης των ελάχιστων και μέγιστων τιμών ορισμένων παραμέτρων επιβάλλει υποχρεωτικά την μεταβολή του πεδίου ύψους των τιμών που αφορά τους υδατάνθρακες.

                  Διατροφικές ίνες: διευρύνεται το πεδίο τιμών που αφορά την περιεκτικότητα σε ίνες, από 2,2-2,7 % σε 0,9-4,0 %. Αναφέρεται η μέθοδος ανάλυσης που πρέπει να χρησιμοποιείται στο εργαστήριο.

                  Ανόργανες ουσίες: Κρίνεται σκόπιμο να απαλειφθεί ο κατάλογος των χωριστών ανόργανων ουσιών που αναφέρονται σε παρένθεση και να αντικατασταθεί η ένδειξη «ανόργανες ουσίες» με την ένδειξη «ολική τέφρα», αναφέροντας κατόπιν την αναλυτική μέθοδο και επαναπροσδιορίζοντας τις τιμές.

            Το πεδίο τιμών που αφορά την ολική τέφρα, που χρησιμοποιείται ως παράμετρος για την περιεκτικότητα σε ανόργανα στοιχεία, είναι πιο διευρυμένο, δεδομένου ότι, μεταξύ άλλων, πολλοί παράγοντες μπορούν να επηρεάσουν την εν λόγω περιεκτικότητα. Καθώς είναι δύσκολο να υπάρχει απόλυτος έλεγχος των διαφόρων μεταβλητών που μπορούν να επηρεάσουν την περιεκτικότητα σε τέφρα, η αναφορά ενός ευρύτερου πεδίου τιμών κρίνεται σκόπιμη και αναγκαία, καθώς και ο καθορισμός μιας διαδικασίας όχι μόνον δειγματοληψίας αλλά και προετοιμασίας του δείγματος πριν την ανάλυση.
      Όσον αφορά τα ολιγοστοιχεία που αναφέρονταν στην προηγούμενη έκδοση των προδιαγραφών παραγωγής του προϊόντος «Patata di Bologna» ΠΟΠ, κρίνεται σκόπιμο να αναφερθεί μόνον εκείνο που περιέχεται σε μεγαλύτερη ποσότητα και χαρακτηρίζει τη διατροφική αξία της πατάτας, δηλαδή το κάλιο (K), εκφραζόμενο ως K σε mg/100 g βρώσιμου τμήματος. Η ελάχιστη τιμή είναι 250 mg/100 g, προσδιοριζόμενη με τις αναλυτικές μεθόδους που περιγράφονται ως «EPA 3015A και EPA 6010B».

                  Βιταμίνες: ο όρος «βιταμίνη» είναι πολύ γενικός. Προτείνεται επομένως να απαλειφθεί η εν λόγω παράμετρος καθώς ο αναλυτικός προσδιορισμός όλων των βιταμινών που περιέχονται στο προϊόν θα επιβάρυνε σημαντικά τα έξοδα ανάλυσης για την πιστοποίηση χωρίς ωστόσο να προσφέρει σημαντικές πληροφορίες όσον αφορά τη διατροφική αξία ή τον χαρακτηρισμό του προϊόντος. Ακόμη και η ανάλυση της βιταμίνης C (L-ασκορβικό οξύ), η οποία εμφανίζει τη μεγαλύτερη συγκέντρωση στον κόνδυλο, δεν θα παρείχε δεδομένα που θα χαρακτήριζαν το προϊόν, δεδομένου ότι η περιεκτικότητα ποικίλλει αναλόγως διαφόρων ανεξάρτητων μεταξύ τους παραμέτρων (χρόνος αποθήκευσης, μέθοδος ανάλυσης, εποχιακές συνθήκες, ταχεία υποβάθμιση κατά τη διάρκεια της αναλυτικής ανίχνευσης).

                  Ξηρά ουσία: Απαλείφεται η τιμή που εκφράζεται σε παρένθεση καθώς η πληροφορία είναι περιττή και δεν συμφωνεί με την παράμετρο που αφορά την περιεκτικότητα σε νερό, η οποία ήδη εκφράστηκε στη μέση σύνθεση ανά 100 γραμμάρια βρώσιμου τμήματος.

      ΠΑΡΑΡΤΗΜΑ II
      ΕΝΙΑΙΟ ΕΓΓΡΑΦΟ

         ΚΑΝΟΝΙΣΜΟΣ (ΕΚ) αριθ. 510/2006 ΤΟΥ ΣΥΜΒΟΥΛΙΟΥ

      «PATATA DI BOLOGNA»

         Αριθ. ΕΚ: IT-PDO-0105-0934-02.01.2012

         ΠΓΕ ( ) ΠΟΠ ( X )

      1.   Ονομασία

      «Patata di Bologna»
      2.   Κράτος μέλος ή τρίτη χώρα

      Ιταλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6

                  Οπωροκηπευτικά και σιτηρά ως έχουν ή μεταποιημένα.

            3.2.   Περιγραφή του προϊόντος για το οποίο ισχύει η ονομασία υπό 1

      Το προϊόν πρέπει να ανήκει στην ποικιλία Primura και να αναγνωρίζεται από την εμφάνιση, τη χημική και οργανοληπτική σύσταση και από τις ακόλουθες παραμέτρους: κόνδυλοι σχήματος: κατ’ εξοχήν κανονικού επιμήκους ωοειδούς με παρουσία επιφανειακών και ελάχιστα έντονων οφθαλμών· φλοιός λείος, ακέραιος και απαλλαγμένος από εξωτερικά ελαττώματα που αλλοιώνουν τα χαρακτηριστικά του· μέγεθος κονδύλων: ομοιόμορφο, μεταξύ 40 mm και 75 mm·
      σάρκα συμπαγής, χρώματος που ποικίλλει από λευκό έως ωχροκίτρινο·
      καλή διατήρηση.
      Η μέση σύσταση ανά 100 gr του βρώσιμου τμήματος έχει ως εξής:

                  —

                  νερό από 70,0 έως 85,0%· εργαστηριακή μέθοδος που έχει καθοριστεί με την υπουργική απόφαση 27/05/1985 Gazzetta Ufficiale αριθ. 145 της 2/06/1985)·

                  —

                  πρωτεΐνες 0,9% έως 2,6%· εργαστηριακή μέθοδος οριζόμενη στο ISO 937 – 1978 (E) και AOAC επίσημη μέθοδος αριθ. 932.08·

                  —

                  μέγιστη περιεκτικότητα σε λιπαρές ύλες 1,12%· εργαστηριακή μέθοδος οριζόμενη στο ISTISAN 1996/34 σελ. 41-43·

                  —

                  υδρογονάνθρακες από 8,00 έως 19,0%· τα αναλυτικά δεδομένα λαμβάνονται ως διαφορά από το 100 για τις τιμές υγρασίας, τέφρας, λιπαρής ύλης, πρωτεϊνών και διατροφικών ινών·

                  —

                  διατροφικές ίνες από 0,9% έως 4,0%· εργαστηριακή μέθοδος οριζόμενη ως AOAC 985.29 17η έκδοση 2003·

                  —

                  ολική τέφρα από 0,4% έως 1,45%· αναλυτική μέθοδος περιγραφόμενη ως ISTISAN 1996/34 σ. 77-78 και ISO 936:1998 (E)·

                  —

                  κάλιο (K) παρόν με ελάχιστη τιμή ίση τουλάχιστον με 250 mg/100 g προϊόντος· αναλυτική μέθοδος περιγραφόμενη ως EPA 3015A και EPA 6010B.

            Η ποικιλία Primura, σύμβολο της πατάτας της Bologna, αντιπροσωπεύει ακόμη και σήμερα την πατάτα που ικανοποιεί τις απαιτήσεις της αγοράς, χάρη στα χαρακτηριστικά της όπως η καλή εμφάνιση που παρουσιάζει όταν έχει μαγειρευτεί, η μέση περιεκτικότητα σε ξηρά ύλη, η καλή σύσταση της σάρκας, η τυπική αλλά όχι πολύ έντονη γεύση και η καλή διατηρησιμότητα, τα οποία προσλαμβάνονται χάρη στην παραγωγή της σε εδάφη που προορίζονται για την καλλιέργεια αυτή και έχουν παραμείνει αναλλοίωτα με την πάροδο του χρόνου.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής

      Όλες οι φάσεις, από τη σπορά έως την τελική συγκομιδή των κονδύλων, πρέπει να εκτελούνται εντός της γεωγραφικής περιοχής παραγωγής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Η αποθήκευση και συσκευασία πρέπει να εκτελούνται εντός της επαρχίας της Bologna. Το προϊόν «Patata di Bologna» ΠΟΠ παρουσιάζει υψηλά ποιοτικά χαρακτηριστικά, τόσο οργανοληπτικά όσο και εμπορικά, τα οποία μπορούν να διατηρηθούν μόνον με την ορθή συσκευασία. Οι τοπικές επιχειρήσεις έχουν συσσωρεύσει πλούτο ειδικών γνώσεων σχετικά με το προϊόν, όπως ο ορθός χειρισμός και η μεταφορά, η διαχείριση μετά τη συγκομιδή, εντός συντομότατου χρονικού διαστήματος, με διατήρηση σε ψύξη, ώστε να περιορίζονται οι απώλειες υγρασίας του προϊόντος. Οι γνώσεις αυτές και οι σχετικές πρακτικές που πραγματοποιούνται επιτοπίως, επιτρέπουν τη διαφύλαξη των ποιοτικών χαρακτηριστικών της «Patata di Bologna» ΠΟΠ, με σεβασμό στις φυσιολογικές διεργασίες ανάπτυξής της.
      3.7.   Ειδικοί κανόνες σχετικά με την επισήμανση

      Η εμπορία του προϊόντος «Patata di Bologna» με σκοπό τη διάθεση στους καταναλωτές πρέπει να διενεργείται με τις ακόλουθες συσκευασίες:

                  —

                  σάκοι των 4 Kg, 5 Kg, 10 Kg και 25 Kg με κεντρικό τυπωμένο τμήμα ύψους 10 cm τουλάχιστον.

                  —

                  δίχτυα των 0,5 Kg, 1 Kg, 1,5 Kg, 2 Kg και 2,5 Kg.

                  —

                  απλά πλαστικά σακούλια (vertbag) ή με ειδικό τύπο φερμουάρ (quickbag) ή δικτυωτά (girsac) και φάκελοι των 0,5 Kg, 1 Kg, 1,5 Kg, 2 Kg, 2,5 Kg και 5 Kg.

                  —

                  δίσκοι ή σκαφίδια των 0,5 Kg, 0,750 Kg, 1 Kg.

                  —

                  χαρτονένια κουτιά και καλάθια των 10 Kg, 12,5 Kg, 15 Kg, 20 Kg και 25 Kg.

            Στις συσκευασίες πρέπει να αναγράφεται η ένδειξη: «Patata di Bologna» ακολουθούμενη από το αρκτικόλεξο «D.O.P.» και από τον προβλεπόμενο λογότυπο: σχηματοποιημένη εικόνα πατάτας η οποία διασχίζεται διαγωνίως από δύο ταινίες σε κόκκινο και μπλε χρώμα, σύμφωνα με τις ακόλουθες προδιαγραφές:

                  —

                  το κίτρινο της σχηματοποιημένης πατάτας: Pantone Yellow 116 C, τετραχρωμία 0/20/100/0·

                  —

                  το κόκκινο της πρώτης πλάγιας ταινίας: Pantone Warm Red C, τετραχρωμία, 0/100/100/0·

                  —

                  το μπλε της δεύτερης πλάγιας ταινίας: Pantone blu 286 C, τετραχρωμία, 100/70/0/0·

            Η χρησιμοποιούμενη σε κάθε κείμενο γραμματοσειρά είναι η Avenir με απλή και με έντονη γραφή.
      Όταν το σήμα τοποθετείται στις συσκευασίες, πρέπει να έχει ελάχιστη διάσταση της βάσης 20 mm και η ένδειξη «Patata di Bologna» DOP πρέπει να αναγράφεται με χαρακτήρες μεγαλύτερους από οποιαδήποτε άλλη ένδειξη που αναγράφεται στην ετικέτα.

      4.   Συνοπτική οριοθέτηση της γεωγραφικής περιοχής

      Η επαρχία Bologna.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Η πεδιάδα της Bologna χαρακτηρίζεται από μετρίως θερμές εαρινές θερμοκρασίες ήδη από τα τέλη Φεβρουαρίου - αρχές Μαρτίου, ιδανικές για να εξασφαλιστεί η κατάλληλη βλάστηση των κονδύλων που σπέρνονται την περίοδο αυτή. Κατά το στάδιο της μέγιστης φυτικής ανάπτυξης, δηλαδή από Απρίλιο έως Ιούνιο, οι θερμοκρασίες φτάνουν τους 25-28 °C, ευνοώντας τον σχηματισμό και την αύξηση των κονδύλων και την κανονική τους ωρίμαση. Οι βροχοπτώσεις καθόλη τη διάρκεια του έτους, ευνοούν την καλλιέργεια κατά τη φάση της πρώτης φυτικής ανάπτυξης και της έναρξης της κονδυλοποίησης, ενώ εξασφαλίζουν την επαναπλήρωση των υπόγειων υδάτινων αποθεμάτων και την προπαρασκευή του εδάφους για τη σπορά της πατάτας.
      Από υδρολογική άποψη, το έδαφος είναι πλούσιο σε υδάτινους πόρους χάρη στην παρουσία ποταμών και χειμάρρων, όπως οι Idice, Reno, Gaiana, Fossatone, Quaderna, Rido, Sillaro, Samoggia, Savena, και επίσης χάρη στην παρουσία τεχνητών διωρύγων κατασκευασμένων για αρδευτικούς σκοπούς, όπως το Canale Emiliano-Romagnolo, ώστε να αρδεύονται οι καλλιέργειες κατά την εαρινή και θερινή περίοδο, όταν οι ανάγκες άρδευσης είναι μεγαλύτερες.
      Τα μορφολογικά χαρακτηριστικά των εδαφών, κυρίως προσχωσιγενούς τύπου, διαστρωματωμένα και επομένως πλούσια σε οξυγόνο, διαμορφώνουν πολύ ευνοϊκές συνθήκες για την ανάπτυξη του προϊόντος.
      5.2.   Ιδιοτυπία του προϊόντος

      Το προϊόν «Patata di Bologna» λαμβάνεται αποκλειστικά από την ποικιλία Primura. Η εν λόγω ποικιλία έχει προσαρμοστεί καλά στις εδαφολογικές και κλιματικές συνθήκες της περιοχής παραγωγής, με αποτέλεσμα να έχει μετατραπεί σε σύμβολο της πατάτας της Bologna. Από οργανοληπτική-ποιοτική άποψη το προϊόν «Patata di Bologna» παραδοσιακά διαθέτει σάρκα ιδιαιτέρως διατηρήσιμη, που τείνει προς αλευρώδη, γεγονός που το καθιστά κατάλληλο για πολλές μαγειρικές χρήσεις, όπως το τηγάνισμα, το μαγείρεμα στον ατμό και το ψήσιμο στον φούρνο. Η τυπική αλλά όχι πολύ έντονη γεύση και η καλή διατηρησιμότητά του, που επιτυγχάνονται χάρη στην παραγωγή στα κατάλληλα εδάφη και στην εφαρμογή γεωπονικών τεχνικών που συνδέονται με την παράδοση, το καθιστούν ακόμη και σήμερα παραγωγή αναφοράς για την αγορά.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Τα χαρακτηριστικά της «Patata di Bologna» ΠΟΠ όπως χρώμα, γεύση, ένταση χρώματος της σάρκας και του φλοιού, καθορίζονται όχι μόνο από γενετικούς παράγοντες αλλά και από το περιβάλλον καλλιέργειας (έδαφος, κλίμα, καλλιεργητική τεχνική, τύπος διατήρησης), καθιστώντας επομένως προφανή τον δεσμό της «Patata di Bologna» με την επαρχία της Bologna. Η καλλιέργεια της πατάτας συνδέεται με την περιοχή της Bologna από πολύ παλιά, λόγω των χαρακτηριστικών των εδαφών που ενδείκνυνται ιδιαιτέρως για τις ιδιαίτερες ποιοτικές και οργανοληπτικές ιδιότητες ορισμένων ποικιλιών και στην παράδοση της καλλιεργητικής τεχνικής των παραγωγών. Ο δεσμός αυτός με την περιοχή της Bologna δημιουργήθηκε από την έντονη ανάγκη να ικανοποιηθούν οι διατροφικές ανάγκες του πληθυσμού, ιδίως κατά τις περιόδους με φτωχή σοδειά σε σιτάρι - το οποίο πάντοτε εθεωρείτο ως βάση της ανθρώπινης διατροφής - και από την πεποίθηση ότι από την ανάπτυξη αυτής της καλλιέργειας θα επωφελείτο ολόκληρη η επαρχία, καθώς θα απαλλασσόταν από την ανάγκη να εφοδιάζεται με τρόφιμα από άλλα κράτη. Ο εν λόγω δεσμός σιγά σιγά ενισχύθηκε χάρη στην εργώδη προσπάθεια των παραγωγών, που τελειοποίησαν βήμα βήμα μια σχεδόν τέλεια καλλιεργητική μέθοδο, κατασκευάζοντας εξοπλισμό ολοένα και πιο αποτελεσματικό και με σεβασμό στο προϊόν, διατηρώντας το με πρωτοποριακές τεχνικές και εμπορικές δομές που στη συνέχεια φρόντισαν να το αξιοποιήσουν στις εμπορικές και ποιοτικές πτυχές του, χάρη και στην αναμφισβήτητη καταλληλότητα της περιοχής αυτής.
      Χάρη σε αυτό το ιδιαίτερο περιβάλλον, που δημιουργείται από την αλληλεπίδραση μεταξύ εδάφους (εδαφολογία και υδρογραφία) και κλίματος (βροχερό κατά την φθινοπωρινή-χειμερινή περίοδο, με μέτριες εαρινές θερμοκρασίες ήδη από τα τέλη Φεβρουαρίου και βέλτιστες – δηλαδή περίπου 25 ° C - κατά τον σχηματισμό των κονδύλων), η πατάτα που αναπτύσσεται στα εδάφη αυτά διαθέτει φυσικά χαρακτηριστικά όπως υφή, κοκκομετρία της σάρκας και οργανοληπτικά όπως η ιδιαίτερη οσμή και γεύση, που προσδιορίζουν μια συγκεκριμένη ποιότητα.
      Όπως περιγράφεται στο έργο του Contri (1817), τα εδάφη της επαρχίας Bologna προσαρμόζονται στην εξέλιξη της καλλιέργειας, καθώς η πατάτα επιλέγει «πυθμένες που έχουν ήδη ελευθερωθεί από τα ύδατα και έχουν ανυψωθεί λόγω των προσχώσεων των ποταμών», που είναι χαρακτηριστικές των εδαφών από έγγειες βελτιώσεις της περιφέρειας Bologna. Οι μεταβολές των εδαφών που έχουν συντελεστεί με την πάροδο του χρόνου δημιούργησαν πεδινές περιοχές αποτελούμενες από προσχωσιγενή ιζήματα τα οποία μεταφέρθηκαν και εναποτέθηκαν από τους ποταμούς και τους χειμάρρους που πηγάζουν από τα Απέννινα και είναι ακόμη σήμερα ενεργοί. Τα εδάφη αυτά έχουν υφή μέτρια έως λεπτή, είναι αρκετά βαθιά και καλά στραγγιζόμενα, έχουν αλκαλικό pH και περιέχουν οργανική ύλη, καθώς και επαρκείς ποσότητες των κύριων θρεπτικών συστατικών που απαιτούνται για την ανάπτυξη της πατάτας, όπως σημαντική ποσότητα καλίου, φωσφόρο και άζωτο. Τα χαρακτηριστικά αυτά ευνοούν την καλλιέργεια της πατάτας, που ωφελείται ιδιαιτέρως από τις συνθήκες αυτές χάρη στο συμπαγές ριζικό της σύστημα, χωρίς κεντρική ρίζα και με πυκνό σύστημα ριζιδίων.
      Ιστορικο-πολιτιστικές αναφορές
      Στις αρχές του 19ου αιώνα διαδίδεται στην περιοχή της Bologna η καλλιέργεια της πατάτας, υποστηριζόμενη κυρίως από τον γεωπόνο Pietro Maria Bignami, ο οποίος έκανε γνωστή την πατάτα στους χωρικούς. Ταυτοχρόνως με την χρήση της για τη διατροφή των ζώων πέρασε και στο τραπέζι του λαού.
      Διάφοροι μελετητές, από τα τέλη του 18ου και σε όλη τη διάρκεια του 19ου αιώνα, περιγράφουν τα πλεονεκτήματα και τα μειονεκτήματα της πατάτας, αλλά οι εκτάσεις καλλιέργειάς της σημείωσαν σημαντική αύξηση ιδίως με το έργο του Contri, με μια εγκύκλιο του καρδινάλιου Opizzoni (1817), αντιπροσώπου του Πάπα και με την πρακτική περιγραφή της καλλιέργειάς της από τον κ. Benni.
      Πρέπει επίσης να επισημανθούν τα έργα του Berti-Pichat και του Bignardi που δημοσιεύθηκαν στο δεύτερο μισό του 19ου αιώνα και αφορούν την πατάτα στην περιοχή της Bologna. Κατά τον 20ό αιώνα η διάδοση της καλλιέργειας βρίσκεται στο απόγειο του δυναμικού της και μετατρέπεται για όλη την επαρχία, από το πεδινό έως το λοφώδες και το ορεινό τμήμα της, σε σημαντικό οικονομικό πόρο για την τοπική αγροτική οικονομία. Γύρω από την πατάτα εξελίσσεται ο κόσμος της παραγωγής και γεννιούνται δομές διατήρησης και εμπορίας, σύγχρονες και κατάλληλες για την αποτελεσματική διαχείριση του προϊόντος.

         Παραπομπή στη δημοσίευση των προδιαγραφών

      Η εθνική διαδικασία ένστασης ενεργοποιήθηκε με τη δημοσίευση της πρότασης αναγνώρισης της προστατευόμενης ονομασίας προέλευσης «Patata di Bologna» στην Gazzetta Ufficiale della Repubblica Italiana αριθ. 263 της 11ης Νοεμβρίου 2011.
      Το κείμενο των προδιαγραφών μπορεί να αναζητηθεί στο Διαδίκτυο:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      ή
      απευθείας στην αρχική σελίδα του δικτυακού τόπου του υπουργείου (www.politicheagricole.it) – επιλογή «Qualità e sicurezza» (στο επάνω δεξιό τμήμα της οθόνης) και κατόπιν «Disciplinari di Produzione all’esame dell’UE».


title: Εκτελεστικός κανονισμός (ΕΕ) 2016/1048 της Επιτροπής, της 28ης Ιουνίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.6.2016

               EL

               Επίσημη Εφημερίδα της Ευρωπαϊκής Ένωσης

               L 170/67

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1048 ΤΗΣ ΕΠΙΤΡΟΠΉΣ
   της 28ης Ιουνίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  143,9

                  ZZ

                  143,9

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  165,0

                  CL

                  182,0

                  MA

                  174,9

                  UY

                  208,0

                  ZA

                  166,6

                  ZZ

                  179,3

                  0808 10 80

                  AR

                  128,2

                  BR

                  91,1

                  CL

                  133,7

                  CN

                  75,7

                  NZ

                  145,9

                  US

                  161,9

                  ZA

                  112,3

                  ZZ

                  121,3

                  0809 10 00

                  TR

                  224,3

                  ZA

                  254,4

                  ZZ

                  239,4

                  0809 29 00

                  TR

                  356,0

                  ZZ

                  356,0

                  0809 30 10 , 0809 30 90

                  TR

                  164,4

                  ZZ

                  164,4

                  0809 40 05

                  TR

                  148,6

                  ZZ

                  148,6

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 949/2011 του Συμβουλίου, της 22ας Σεπτεμβρίου 2011 , για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

text:
               24.9.2011

               EL

               Επίσημη Εφημερίδα της Ευρωπαϊκής Ένωσης

               L 247/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 949/2011 ΤΟΥ ΣΥΜΒΟΥΛΊΟΥ
   της 22ας Σεπτεμβρίου 2011
   για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11α παράγραφος 2,
   Εκτιμώντας τα ακόλουθα:

               (1)

               Στις 12 Απριλίου 2005, το Συμβούλιο εξέδωσε τον κανονισμό (ΕΚ) αριθ. 560/2005.

               (2)

               Λόγω των εξελίξεων στην Ακτή Ελεφαντοστού, θα πρέπει να τροποποιηθεί ο κατάλογος των φυσικών και νομικών προσώπων, οντοτήτων ή οργανισμών που υπόκεινται σε περιοριστικά μέτρα, ο οποίος περιλαμβάνεται στο παράρτημα ΙΑ του κανονισμού (ΕΚ) αριθ. 560/2005.

               (3)

               Λόγω της επείγουσας ανάγκης και προκειμένου να διασφαλιστεί η αποτελεσματικότητα των προβλεπόμενων στον παρόντα κανονισμό μέτρων, ο παρών κανονισμός θα πρέπει να τεθεί σε ισχύ αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα φυσικά πρόσωπα που περιλαμβάνονται στο παράρτημα του παρόντος κανονισμού διαγράφονται από τον κατάλογο που παρατίθεται στο παράρτημα ΙΑ του κανονισμού (ΕΚ) αριθ. 560/2005.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Σεπτεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 95 της 14.4.2005, σ. 1.

      ΠΑΡΑΡΤΗΜΑ

         Φυσικά πρόσωπα που αναφέρονται στο άρθρο 1

                  2.

                  Αντισυνταγματάρχης Nathanaël Ahouman Brouha

                  19.

                  κ. Yao N’Dré

                  52.

                  κ. Timothée Ahoua N’Guetta

                  53.

                  κ. Jacques André Daligou Monoko

                  54.

                  κ. Bruno Wale Ekpo

                  55.

                  κ. Félix Tano Kouakou

                  56.

                  κ. Hortense Kouassi Angoran

                  57.

                  κ. Joséphine Suzanne Touré

                  79.

                  Αντισυνταγματάρχης Babri Gohourou Hilaire

                  89.

                  κ. Roland Dagher

                  105.

                  Zakaria Fellah

                  107.

                  Charles Kader Gore

                  109.

                  Kadio Morokro Mathieu


title: Εκτελεστικός κανονισμός (ΕΕ) αριθ. 626/2014 της Επιτροπής, της 10ης Ιουνίου 2014 , περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               13.6.2014

               EL

               Επίσημη Εφημερίδα της Ευρωπαϊκής Ένωσης

               L 174/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 626/2014 ΤΗΣ ΕΠΙΤΡΟΠΉΣ
   της 10ης Ιουνίου 2014
   περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «Συνδυασμένη Ονοματολογία» ή «ΣΟ», η οποία παρατίθεται στο παράρτημα I του εν λόγω κανονισμού.

               (2)

               Υπάρχουν αποκλίνουσες απόψεις όσον αφορά την κατάταξη (στις κλάσεις ΣΟ 2207 και 3824) των μειγμάτων που περιέχουν αιθυλική αλκοόλη που χρησιμοποιείται ως πρώτη ύλη για την παραγωγή καυσίμων για μηχανοκίνητα οχήματα.

               (3)

               Για λόγους ασφάλειας δικαίου, είναι συνεπώς αναγκαίο να αποσαφηνιστεί το πεδίο εφαρμογής της διάκρισης ΣΟ 2207 20 όσον αφορά τη μετουσιωμένη αιθυλική αλκοόλη.

               (4)

               Είναι σκόπιμο να συμπεριληφθεί στη διάκριση ΣΟ 2207 20 η αιθυλική αλκοόλη, με κατ' όγκο αλκοολικό τίτλο 50 % ή υψηλότερο, και ιδίως τα μείγματα με βάση αιθυλική αλκοόλη που χρησιμοποιούνται για την παραγωγή καυσίμου μηχανοκίνητων οχημάτων, στα οποία η αιθυλική αλκοόλη έχει μετουσιωθεί με την προσθήκη ορισμένων ουσιών, ώστε να καταστούν αμετάκλητα ακατάλληλα για κατανάλωση από τον άνθρωπο.

               (5)

               Το ευρωπαϊκό πρότυπο EN 15376 «Καύσιμα αυτοκίνησης — Αιθανόλη ως συστατικό ανάμειξης της βενζίνης — Απαιτήσεις και μέθοδοι δοκιμής», το οποίο εγκρίθηκε από την Ευρωπαϊκή Επιτροπή Τυποποίησης στις 24 Δεκεμβρίου 2010, συμβάλλει στην επίτευξη των στόχων της Ευρωπαϊκής Ένωσης με εθελοντικά τεχνικά πρότυπα που προάγουν τις ελεύθερες εμπορικές συναλλαγές και την ολοκλήρωση της ενιαίας αγοράς. Το εν λόγω πρότυπο προβλέπει στο σημείο 4.3 κατάλογο των συνιστώμενων μετουσιωτικών που δεν είναι επιβλαβή για τα συστήματα των οχημάτων. Οι ουσίες που αναφέρονται στον εν λόγω κατάλογο είναι: βενζίνη αυτοκινήτων σύμφωνα με το πρότυπο EN 228, αιθυλο-τριτ.βουτυλαιθέρας (ΕΤΒΕ), μεθυλο-τριτ.βουτυλαιθέρας (ΜΤΒΕ), τριτ.βουτυλική αλκοόλη (ΤΒΑ), 2-μεθυλο-1-προπανόλη (ισοβουτανόλη) και 2-προπανόλη (ισοπροπανόλη). Ένα ή περισσότερα από τα εν λόγω μετουσιωτικά μπορούν να χρησιμοποιούνται στο μείγμα, με εξαίρεση την ισοβουτανόλη και την ισοπροπανόλη, που διαχωρίζονται εύκολα από το μείγμα. Ως εκ τούτου, οι ουσίες αυτές πρέπει να χρησιμοποιούνται πάντοτε σε συνδυασμό με άλλο μετουσιωτικό.

               (6)

               Θα πρέπει συνεπώς να προστεθεί νέα Συμπληρωματική σημείωση στο δεύτερο μέρος κεφάλαιο 22 της Συνδυασμένης Ονοματολογίας, ώστε να διασφαλιστεί η ενιαία ερμηνεία σε ολόκληρη την Ένωση.

               (7)

               Η επιτροπή τελωνειακού κώδικα δεν εξέδωσε γνώμη εντός της προθεσμίας που καθόρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο δεύτερο μέρος κεφάλαιο 22 της Συνδυασμένης Ονοματολογίας, που παρατίθεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη Συμπληρωματική σημείωση 12:

                  «12.

                  Υπάγονται στη διάκριση 2207 20 τα μείγματα αιθυλικής αλκοόλης που χρησιμοποιείται ως πρώτη ύλη για την παραγωγή καυσίμων μηχανοκίνητων οχημάτων, με κατ' όγκο αλκοολικό τίτλο 50 % ή υψηλότερο, και έχουν μετουσιωθεί με μία ή περισσότερες από τις ακόλουθες ουσίες:

                              α)

                              βενζίνη αυτοκινήτων (σύμφωνα με το πρότυπο EN 228)·

                              β)

                              τριτ.βουτυλ-αιθυλαιθέρα (αιθυλο-τριτ.βουτυλαιθέρας, ETBE)·

                              γ)

                              μεθυλο-τριτ.βουτυλαιθέρα (MTBE)·

                              δ)

                              2-μεθυλο-προπανόλη-2 (τριτ.βουτυλική αλκοόλη, τριτοταγής βουτυλική αλκοόλη, TBA)·

                              ε)

                              2-μεθυλο-προπανόλη-1 (2-μεθυλο-1-προπανόλη, ισοβουτανόλη)·

                              στ)

                              προπανόλη-2 (ισοπροπυλική αλκοόλη, 2-προπανόλη, ισοπροπανόλη).

                        Τα μετουσιωτικά που αναφέρονται στα στοιχεία ε) και στ) του πρώτου εδαφίου πρέπει να χρησιμοποιούνται σε συνδυασμό με ένα τουλάχιστον από τα μετουσιωτικά που αναφέρονται στα στοιχεία α) έως δ) του πρώτου εδαφίου.».

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουνίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.


title: Εκτελεστικός κανονισμός (ΕΕ) αριθ. 486/2011 της Επιτροπής, της 19ης Μαΐου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               20.5.2011

               EL

               Επίσημη Εφημερίδα της Ευρωπαϊκής Ένωσης

               L 133/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 486/2011 ΤΗΣ ΕΠΙΤΡΟΠΉΣ
   της 19ης Μαΐου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 20 Μαΐου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  JO

                  50,2

                  MA

                  40,7

                  TN

                  91,1

                  TR

                  73,2

                  ZZ

                  63,8

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  118,7

                  ZZ

                  102,8

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  58,6

                  IL

                  55,4

                  MA

                  46,2

                  TR

                  74,4

                  ZZ

                  58,7

                  0805 50 10

                  AR

                  72,2

                  TR

                  69,4

                  ZA

                  91,9

                  ZZ

                  77,8

                  0808 10 80

                  AR

                  94,1

                  BR

                  69,2

                  CA

                  108,5

                  CL

                  86,7

                  CN

                  112,1

                  NZ

                  112,4

                  US

                  151,2

                  UY

                  60,0

                  ZA

                  79,7

                  ZZ

                  97,1

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 456/2011 της Επιτροπής, της 11ης Μαΐου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               12.5.2011

               EL

               Επίσημη Εφημερίδα της Ευρωπαϊκής Ένωσης

               L 123/70

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 456/2011 ΤΗΣ ΕΠΙΤΡΟΠΉΣ
   της 11ης Μαΐου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 438/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 12 Μαΐου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαΐου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 118 της 6.5.2011, σ. 6.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τη 12η Μαΐου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  43,09

                  0,00

                  1701 11 90 (1)

                  43,09

                  1,98

                  1701 12 10 (1)

                  43,09

                  0,00

                  1701 12 90 (1)

                  43,09

                  1,68

                  1701 91 00 (2)

                  42,65

                  4,67

                  1701 99 10 (2)

                  42,65

                  1,54

                  1701 99 90 (2)

                  42,65

                  1,54

                  1702 90 95 (3)

                  0,43

                  0,26

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.